b"\n_START_ARTICLE_\nVala de Corbie\n_START_SECTION_\nMatrimoni i fills\n_START_PARAGRAPH_\nEs va casar amb la seva cosina, probablement Roslinda, filla de Guillem I de Tolosa (n\xc3\xa9t de Carles Martell). Pascasi Radbert, el seu biograf i confident (abat de Corbie mort el 851), diu que es va casar amb la germana d'un tir\xc3\xa0 de la frontera d'Hisp\xc3\xa0nia, fill d'un duc de la m\xc3\xa9s alta noblesa que tenia un germ\xc3\xa0 que havia estat cegat. Aquestes circumst\xc3\xa0ncies es donen en Bernat de Septim\xc3\xa0nia, germ\xc3\xa0 del comte Heribert (cegat el 830) i fill del duc i comte de Tolosa Guillem de Gel\xc2\xb7lona (Guillem I de Tolosa) i de les quatre i cinc germanes (o germanastres) de Bernat, Gualdrada fou comtessa consort de Wormgau esposa del comte Robert, Gerberga o Herberga era monja, Romil\xc2\xb7la fou esposa de Ber\xc3\xa0, i Helimburgis o b\xc3\xa9 havia mort abans del 804 o era la mateix que Roslinda; aix\xc3\xad que aquesta, per exclusi\xc3\xb3, seria la seva esposa. Del matrimoni va n\xc3\xa9ixer Bertruda, esmentada a la necrol\xc3\xb2gica de Saint-Germain-des-Pr\xc3\xa9s al costat de Khrotlinda."